Document ID: 32004R0830

Uredba Sveta (ES) št. 830/2004
z dne 26. aprila 2004
o sklenitvi Protokola o določitvi možnosti ribolova in finančnega prispevka, predvidenih v Sporazumu med Evropsko gospodarsko skupnostjo in vlado Republike Gvineje o ribolovu v obalnih vodah Gvineje, za obdobje od 1. januarja 2004 do 31. decembra 2008
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 v zvezi s členom 300(2) in prvim pododstavkom člena 300(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju naslednjega:
(1) Na podlagi drugega odstavka člena 15 Sporazuma med Evropsko gospodarsko skupnostjo in vlado Republike Gvineje o ribolovu v obalnih vodah Gvineje (Sporazum) [2], sta se stranki pogajali o določitvi vseh sprememb ali dodatkov k Sporazumu ob koncu roka uporabe priloženega Protokola.
(2) Kot rezultat teh pogajanj je bil dne 27. junija 2003 parafiran nov Protokol o določitvi možnosti ribolova in finančnega prispevka, predvidenih v Sporazumu, za obdobje od 1. januarja 2004 do 31. decembra 2008.
(3) Način razporeditve možnosti ribolova med državami članicami je treba določiti na podlagi tradicionalne razporeditve možnosti ribolova po Sporazumu.
(4) V interesu Skupnosti je, da odobri ta protokol -
SPREJEL NASLEDNJO UREDBO:
Člen 1
V imenu Skupnosti se odobri Protokol o določitvi ribolovnih možnosti in finančnega prispevka, predvidenega v Sporazumu med Evropsko gospodarsko skupnostjo in vlado Republike Gvineje o ribolovu v obalnih vodah Gvineje, za obdobje med 1. januarjem 2004 in 31. decembrom 2008.
Besedilo Protokola je priloženo tej uredbi.
Člen 2
1. Možnosti ribolova, določene v Protokolu, se razporedijo med države članice kakor sledi:
(a) lov kozic:
- Španija: 1050 GRT,
- Portugalska: 300 GRT,
- Grčija: 150 GRT;
(b) Plovila za ribolov tuna s potegalkami:
- Francija: 17 plovil,
- Španija: 17 plovil;
(c) plovila za ribolov tuna z ribiško palico:
- Francija: 7 plovil,
- Španija: 7 plovil;
(d) plovila za ribolov s površinskim parangalom:
- Španija: 8,
- Portugalska: 1.
2. Možnosti ribolova iz Protokola za ribolov rib kostnic in glavonožcev za leto 2004 se razporedijo med države članice kakor sledi:
- Španija: 844 GRT
- Italija: 750 GRT
- Grčija: 906 GRT
3. Če se možnosti ribolova v letu 2005 povečajo v primerjavi z letom 2004 v skladu s členom 1 Protokola, se ta povečanja razporedijo v sorazmerju z možnostmi ribolova, navedenimi zgoraj za leto 2004.
4. Če vloge za dovoljenja iz teh držav članic ne pokrivajo vseh možnosti ribolova, ki jih določa Protokol, lahko Komisija upošteva vloge za dovoljenja iz katere koli druge države članice.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Luxembourgu, 26. aprila 2004

Labels: 18
15
5
6